biswa921/hiwiki-latest-pages-articles-raw huggingface dataset:
मंडन सूत्रधार

मंडन, महाराणा कुंभा (1433-1468 ई0) के प्रधान शिल्पी तथा मूर्तिशास्त्री थे। वह वास्तुशास्त्र के प्रकाण्ड विद्वान तथा शास्त्रप्रणेता थे। शिल्पकार मंडन मिस्त्री अर्थात् कुमावत शिल्पकार और सुथार समाज के प्रमुख व्यक्ति थे। इन्होंने पूर्वप्रचलित शिल्पशास्त्रीय मान्यताओं का पर्याप्त अध्ययन किया था। इनकी कृतियों में मत्स्यपुराण से लेकर अपराजितपृच्छा और हेमाद्रि तथा गोपाल के संकलनों का प्रभाव था। 

शिल्पकार मंडन केवल शास्त्रज्ञ ही नहीं थे अपितु उन्हें वास्तुशास्त्र का प्रयोगात्मक अनुभव भी था। कुंभलगढ़ का दुर्ग, जिसका निर्माण उन्होंने 1458 ई0 के लगभग किया, उनकी वास्तुशास्त्रीय प्रतिभा का साक्षी है, जो कुमावत शिल्पियो का एक बेहतरीन नमूना है। यहाँ से मिली मातृकाओं और चतुर्विंशति वर्ग के विष्णु की कुछ मूर्तियों का निर्माण भी संभवतः इन्हीं के द्वारा या इनकी देखरेख में हुआ।

शिल्पकार मंडन, मेदपाट (मेवाड़) का रहनेवाला था। इसके पिता का नाम 'षेत' या 'क्षेत्र' था जो संभवतः गुजराती था और कुंभा के शासन के पूर्व ही गुजरात से जाकर मेवाड़ में बस गया था।

 रचनाएँ 
काशी के कवींद्राचार्य (17वीं शती) की सूची में मंडन द्वारा रचित ग्रंथों की नामावली मिलती है। इसकी रचनाएँ ये हैं -

 1. देवमूर्ति प्रकरण/ रूपावतार 
 2. प्रासादमंडन
 3. राजवल्लभ मंडन
 4. रूपमंडन
 5. वास्तुमंडन 
 6. कोदंड मण्डन
 7. वास्तुसार 
 8. वैद्य मण्डन 
 9. शाकुन मण्डन
 10. वास्तुशास्त्रम् 

1. देवमूर्ति प्रकरण/ रूपावतार -  इसमें मुर्ति निर्माण व प्रतिमा स्थापना के बारे में बताया गया है।

आपतत्व के विषय में कोई जानकारी उपलब्ध नहीं है। रूपमंडन और देवतामूर्ति प्रकरण के अतिरिक्त शेष सभी ग्रंथ वास्तु विषयक हैं। वास्तु विषयक ग्रंथों में प्रासादमंडन सबसे महत्वपूर्ण है। इसमें चौदह प्रकार  के अतिरिक्त जलाशय, कूप, कीर्तिस्तंभ, पुर, आदि के निर्माण तथा जीर्णोद्धार का भी विवेचन है।

मंडन सूत्रधार मूर्तिशास्त्र का भी बहुत बड़ा विद्वान था। रूपमंडन में मूर्तिविधान की इसने अच्छी विवेचना प्रस्तुत की है।

सूत्रधार मंडन कृत राजवल्‍लभ वास्‍तुशास्‍त्र में कुंभा के काल में दुर्गों की सुरक्षा के लिए तैनात किए जाने वाले आयुधों, यंत्रों का जिक्र आया है - संग्रामे वह़नम्‍बुसमीरणाख्‍या। सूत्रधार मंडन ने ऐसे यंत्रों में आग्‍नेयास्‍त्र, वायव्‍यास्‍त्र, जलयंत्र, नालिका और उनके विभिन्‍न अंगों के नामों का उल्‍लेख किया है - फणिनी, मर्कटी, बंधिका, पंजरमत, कुंडल, ज्‍योतिकया, ढिंकुली, वलणी, पट़ट इत्‍यादि। ये तोप या बंदूक के अंग हो सकते हैं।महाराणा कुंभा ने किया था बारुदी आग्‍नेयास्‍त्रों का प्रयोग....  (प्रेसनोट)

वास्‍तु मण्‍डनम में मंडन ने गौरीयंत्र का जिक्र किया है। अन्‍य यंत्रों में नालिकास्‍त्र का मुख धत्‍तूरे के फूल जैसा होता था। उसमें जो पॉवडर भरा जाता था, उसके लिए निर्वाणांगार चूर्ण शब्‍द का प्रयोग हुआ है। यह श्‍वेत शिलाजीत (नौसादर) और गंधक को मिलाकर बनाया जाता था। निश्चित ही यह बारूद या बारुद जैसा था। आग का स्‍पर्श पाकर वह तेज गति से दुश्‍मनों के शिविर पर गिरता था और तबाही मचा डालता था। वास्‍तु मंडन जाहिर करता है कि उस काल में बारुद तैयार करने की अन्‍य विधियां भी प्रचलित थी।महाराणा कुंभा ने किया था बारुदी आग्‍नेयास्‍त्रों का प्रयोग....  (प्रेसनोट)

 सन्दर्भ 

 इन्हें भी देखें
कुम्भलगढ़ दुर्ग
वास्तुशास्त्र

बाहरी कड़ियाँ
रूपमण्डनम् (गूगल पुस्तक ; मण्डनसूत्रधार कृत रूपमण्डन की टीका ; टीकाकार : डॉ बलराम श्रीवास्तव)

श्रेणी:भारतीय वास्तुशास्त्री
श्रेणी:वास्तुशास्त्र
श्रेणी:भारतीय शिल्प
भूमि

भूमि, पृथ्वी की ठोस सतह को कहते है जो स्थायी रूप से पानी नहीं होता। इतिहास में मानव गतिविधियाँ अधिकतर उन भूमि क्षेत्रों में हुई है जहाँ कृषि, निवास और विभिन्न प्राकृतिक संसाधन होते हैं।
श्रेणी:पृथ्वी
श्रेणी:भूगोल
श्रेणी:भूगोल शब्दावली
श्रेणी:भू-आकृति विज्ञान
श्रेणी:भौतिक भूगोल
घर

thumb|200px|केरल का एक घर
घर या निवास शरण या आराम की जगह होता है। मनुष्यों के रहने का स्थान, किसी परिवार का निवास-स्थान, निवासस्थान, आवास, मकान दीवार आदि से घेरकर बनाया जाता है। यह आमतौर पर एक जगह है, जिसमें एक व्यक्ति या एक परिवार के आराम और निजी संपत्ति का भंडारण कर सकते हैं।व्यक्ति अपने परिवार के साथ घर में रहता है। आधुनिकतम घरों में स्वच्छता सुविधाओं के संग ही खाना बनाने की व्यवस्था भी होती है। पशु व जानवर भी अपने अपने घरों में निवास करते हैं, चाहे जंगली हों या पालतू पशु। एक भौतिक स्थान के रूप में 'घर' की परिभाषा वह मकान होती है, जहां शरण या आराम की मानसिक या भावनात्मक तृप्ति प्राप्त हो।
thumb|रसिन ढाँचा ०२

 इन्हें भी देखें 
 मकान

 बाहरी कड़ियाँ 
 आप और आपका घर

सन्दर्भ

श्रेणी:घर
श्रेणी:मानवीय पर्यावास
मुंशी नवल किशोर

thumb|मुंशी नवल किशोर
मुंशी नवल किशोर अंग्रेजी शासन के समय के भारत के उद्यमी, पत्रकार एवं साहित्यकार थे। इनकी जिन्दगी का सफर कामयाबियों की दास्तान हैं। शिक्षा, साहित्य से लेकर उद्योग के क्षेत्र में उन्होंने सफलता पायी और जो बात सबसे उल्लेखनीय थी वह यह कि उन्होंने हमेशा मानव मूल्यों का सम्मान किया।

 जीवनी 
मुंशी नवल किशोर का जन्म अलीगढ़ जिले के विस्तोई ग्राम एक कुलीन ब्राह्मण परिवार में सन् १८३६ को हुआ था। शुरू से ही समाचारपत्रों और व्यापार में रूचि थी। कुछ समय तक 'कोहिनूर' में काम करने के बाद 1858 में 22 साल की उम्र में लखनऊ आ गए। यहाँ आते ही उन्होंने नवल किशोर प्रेस स्थापित किया। देखते ही देखते इस प्रेस की ख्याति इतनी बढ़ी कि इसे पेरिस के एलपाइन प्रेस के बाद दूसरा दर्जा दिया जाने लगा। सभी मजहब की पुस्तकों और एक से बढ़ कर एक साहित्यकारों की कृतियों को इस प्रेस ने छापा। कुल प्रकाशन का 65 प्रतिशत उर्दू, अरबी और फारसी तथा शेष संस्कृत, हिन्दी, बंगाली, गुरूमुखी, मराठी, पशतो और अंग्रेजी में है। पूरी दुनिया के बड़े-बड़े पुस्तकालयों में उनके यहां की किताबें मिल जाती है। जापान में मुंशी नवल किशोर के नाम का पुस्तकालय है तो जर्मनी के हाइडिलबर्ग और अमेरिका के हावर्ड विशविद्यालय में उनकी प्रकाशित सामग्री के विशेष कक्ष हैं।

उद्योग के क्षेत्र में भी उनका अपना योगदान है। 1871 में उन्होंने लखनऊ में अपर इण्डिया कूपन पेपर मिल की स्थापना की थी जो उत्तर भारत में कागज बनाने का पहला कारखाना था। शाह ईरान ने 1888 में कलकत्ता में पत्रकारों से कहा ‘हिन्दुस्तान आने के मेरे दो मकसद हैं एक वायसराय से मिलना और दूसरा मुंशी नवल किशोर से’। कुछ ऐसे ही खयालात लुधियाना दरबार में अफगानिस्तान के शाह अब्दुल रहमान ने 1885 में जाहिर किए थे।

बहुआयामी व्यक्तित्व और बहुआयामी सफलताओं को अपने में समेटे मुंशी नवल किशोर को काल के क्रूर हाथों ने 19 फ़रवरी 1895 को सदा के लिए समेट लिया।

 बाहरी कड़ियाँ 
 लखनऊ की सरजमी से हुआ था उदघोष- ‘आजादी हमारा पैदाइशी हक है’ (हिन्दी ब्लॉग, चौमासा)

श्रेणी:उद्यमी
सहवादन

thumb|संगीत गोष्ठी का उदाहरण।

पहले गायक या वादक अपने गायन या वादन का प्रदर्शन राजाओं या रईसों के सम्मुख करता था अथवा किसी धार्मिक उत्सव के समय मंदिरों में करता था। कभी-कभी वह मेले इत्यादि में भी जाकर अपनी कला का प्रदर्शन करता था। किंतु उसके पास ऐसा कोई साधन नहीं था जिसके द्वारा वह संगीत के एक पूर्वनिर्धारित कार्यक्रम को जनता के सामने प्रस्तुत कर सके।

यूरोप में इंग्लैंड, फ्रांस, जर्मनी, इटली, इत्यादि देशों में संगीतगोष्ठी का आयोजन प्रारंभ हुआ। इसे "कंसर्ट" (concert) कहते हैं। संगीत सभाएँ या संगीत विद्यालय अथवा कुछ व्यवसायी लोगों ने संगीतगोष्ठी का आयोजन प्रारंभ किया। किसी अच्छे कलाकार या कलाकारों के गायन वादन का कार्यक्रम किसी बड़े भवन में संपन्न होता था। इस संगीतगोष्ठी में जनता का प्रवेश टिकट या चंदे के द्वारा होने लगा। इस प्रकार की संगीतगोष्ठियाँ अमरीका और अन्य देशों में प्रारंभ हुई। बड़े बड़े नगरों में इस प्रकार की गोष्ठियों के लिए विशाल गोष्ठीभवन (concert hall) या सभाभवन (Auditorium) बन गए। भारत में इस प्रकार की संगीतगोष्ठी का आयोजन बंबई, पूना, कलकत्ता इत्यादि बड़े नगरों में प्रारंभ हो गया है। इन संगीतगोष्ठियों के अतिरिक्त भारत में कई स्थानों में संगीतोत्सव या संगीतपरिषदों का आयोजन भी होता है जिनमें बहुत से कलाकार एकत्र होते है और उनका कार्यक्रम प्रस्तुत किया जाता है। इनमें श्रोताओं का प्रवेश टिकट द्वारा होता है।

यूरोप के 18वीं शती में संगीतगोष्ठी के आयोजन और प्रबंध के लिए बहुत सी संस्थाएँ स्थापित हो गई। ये संस्थाएँ संगीतगोष्ठियों का आयोजन करने लगीं और संचित द्रव्य में से कलाकार तथा आयोजन और प्रबंध के लिए एक भाग लेने लगीं। सामंतों और रईसों का आश्रय समाप्त होने पर कलाकारों के कार्यक्रम के आयोजन के लिए स्थान स्थान पर संस्थाएँ स्थापित होने लगी और 19वीं शती तक इन संस्थाओं ने एक अंतरराष्ट्रीय व्यवसाय का रूप धारण कर लिया।

संगीतगोष्ठी के अर्थ के अतिरिक्त फ्रांस, जर्मनी और इटली में कंसर्ट एक विशिष्ट वाद्य-संगीत-प्रबंध के अर्थ में भी प्रयुक्त होता है।

श्रेणी:संगीत
*
हफ़लौंग हिन्दी

हफ़लौंग हिन्दी असम की उत्तर कचर पहाड़ी जिले की आम बोलचाल की भाषा है। यह एक मिश्रित भाषा है जो हिन्दी से उत्पन्न हुई है और इसने अन्य भाषाओं जैसे कि बंगाली, असमिया, दिमासा और ज़ेमे नागा भाषाओं के शब्दों को भी आत्मसात कर लिया है। इस मिश्रित भाषा का नाम हफ़लौंग के नाम पर पड़ा है जो उत्तरी कछर पहाड़ी जिले (डिमा हसाओ जिला) का मुख्यालय है।

 उदाहरण वाक्यांश 
हफ़लौंग हिन्दी, हिन्दी के उस वृहद रूप का परिचायक है जो कि पूरे दक्षिण एशिया में किसी ना किसी रूप में विद्यमान है। यह बोली हिन्दी भाषियों के लिए सुबोध है और इसमें हिन्दी के व्याकरण और शब्दों के अतिरिक्त स्थानीय भाषाओं के शब्दों का ग्रहित आसव है।

 वाक्यांश हिन्दी भाष्यार्थ हिन्दी अर्थतुमको माइरोंग लेके आयामैं (गर्भित) तुम्हारे (तुमको) चावल (माइरोंग) लाया (लेके) आया (आया)'मैं तुम्हारे लिए चावल लाया हूँ।'तुम्हारा कुत्ता हमको कमरायातुम्हारे (तुम्हारा) कुत्ते (कुत्ता) मुझे (हमको) काटा (कमराया) 'तुम्हारे कुत्ते ने मुझे काटा।'तुम कहाँ जाएगाकहाँ (कहाँ) तुम (तुम) जाओगे (जाएगा)'तुम कहाँ जाओगे?'

 क्रियोल भाषा 
बहुत सी पिड्जिन बोलियाँ उसी स्थिति तक सीमित रहती हैं और अधिकांशतः व्यापारिक उद्देश्यों के लिए प्रयुक्त की जातीं हैं। जब किसी बोली का विस्तार होता है और वह एक प्राकृत-भाषा बनती है और उसमें स्थायित्व आता है और उसे बड़े पैमाने पर स्वीकार किया जाता है, तो तकनीकी रूप से वह एक भाषा होती है। तोक पिसिन (पापुआ न्यू गिनी की एक आधिकारिक भाषा) और सीसेलवा (सेशल्स की एक आधिकारिक भाषा) भाषाओं ने यह पद प्राप्त कर लिया है। हफ़लौंग हिन्दी मानकीकरण के इन चिह्नों को वर्णित करती है और इसे बड़े पैमाने पर अपनाया जा रहा है। उदाहरणार्थ, ऑल इण्डिया रेडियो उत्तरी कछर पहाड़ी जिले में इस बोली में प्रसारण करता है और हिन्दी बोलने वालों, जिनमें सरकारी कर्मचारी भी सम्मिलित है, से हफ़लौंग हिन्दी सीखने की अपेक्षा रखी जाती है। इसलिए, हफ़लौंग हिन्दी को एक क्रियोल भाषा के रूप में वर्गीकृत किया जाता है बजाए की पिड्जिन के।

 सन्दर्भ 

 बाहरी कडियाँ 
 जातीय खाई को पाटती हफ़लौंग हिन्दी 

श्रेणी:हिन्दी की बोलियाँ
श्रेणी:हिन्द-आर्य भाषाएँ
श्रेणी:हिन्दी
श्रेणी:असम की भाषाएँ
श्रेणी:उत्तरपूर्व की भाषाएँ
श्रेणी:भारत की भाषाएँ
श्रेणी:डिमा हासाओ ज़िला
जरी

right|thumb|300px|१९वीं शताब्दी के अन्त या २०वीं शताब्दी के आरम्भ की भारतीय साड़ी जिसमें रेशम के साथ जरी मिश्रित है।
जरी, सोने का पानी चढ़ा हुआ चाँदी का तार है तथा इस तार से बने वस्त्र भी जरी कहलाते हैं। जरी वस्त्र सोरे, चाँदी तथा रेशम अथवा तीनों प्रकार के तारों के मिश्रण से बनता है। इन तारों की सहायता से बेलबूटे तथा उभाड़दार अभिकल्प बनाए जाते हैं। बुनकर बुनाई के समय इन तारों का उपयोग अतिरिक्त बाने के रूप में करता है और इनसे केवल अभिकल्प ही बनाए जाते हैं।

भारतीय किमखाब और पर्शियन सुनहले तारों तथा रेशम के वस्त्र को भी लोग जरी कहते हैं, किंतु ये जरी नहीं हैं, क्योंकि इन वस्त्रों में जरीवाली सजावट नहीं होती। लगभग तीन सौ वर्ष पूर्व पर्शिया, सीरिया, उत्तरी अफ्रीका तथा दक्षिणी यूरोप में सुनहले तारों का वस्त्र अंशत: जरी होता था। इंग्लैंड, फ्रांस, रोम, चीन, तथा जापान में जरी का प्रचलन प्राचीन काल से है।

भारत का जरी उद्योग प्राचीन काल से विश्वविख्यात रहा है ओर यहाँ के बने जरी वस्त्रों को धारण कर देश विदेश के नृपति अपने को गौरवान्वित समझते रहे हैं। काशी जरी उद्योग का केंद्र रहा है। बनारस की प्रसिद्ध बनारसी सड़ियाँ और दुपट्टे शताब्दियों से लोकप्रिय रहे हैं। आज इनकी खपत, अमरीका, ब्रिटेन और रूस आदि देशों में क्षिप्र गति से वृद्धि प्राप्त कर रही है। गुजरात वर्तमान भारतीय जरी तार उद्योग का केंद्र है। इसके पूर्व काशी ही इसका केंद्र था। पहले चाँदी के तारों को सोने की पतली पत्तरों पर खींचकर सुनहला बनाया जाता था, किंतु विज्ञान को उन्नति ने इस श्रमसाध्य विधि के स्थान पर विद्युद्विश्लेषण विधि प्रदान की है। विदेश से आनेवाले जरी के तार इसी विधि द्वारा सुनहले बनाए जाते हैं और भारतीय विधि से बने तारों की अपेक्षा सस्ते भी होते हैं।

अब जरी शब्द का व्यवहार उभाड़दार अभिकल्प के बने सूत वस्त्रों के लिए भी होने लगा है। इन वस्त्रों के अंतर्गत पर्दे तथा बच्चों एवं स्त्रियों के पहनने के वस्त्र आते हें सूती जरी वस्त्र दोनों ओर एकसा या उल्टा सीधा होता है। इसके उल्टा सीधा होने पर ताने बाने कई रंग, विभिन्न संख्या और कई किस्म के हो सकते हैं। पर्दे के ताने-बाने की संख्या और किस्म में पहनने के वस्त्र की अपेक्षा कम विषमता होती है।

श्रेणी:वस्त्र
आंग्ल-भारतीय समुदाय

thumb|आंग्ल-भारतीय समुदाय में माँ-बेटी
आंग्ल-भारतीय या ऐंग्लो इंडियन(ऍङ्ग्लो-इण्डियन) विशेष शब्द है जो जाति और भाषा के संबंध में प्रयुक्त होता है। जाति के संबंध में यह उन अंग्रेजों की ओर संकेत करता है जो भारत में बस गए हैं या व्यवसाय अथवा पदाधिकार से यहाँ प्रवास करते हैं। इनकी संख्या तो आज भारत में विशेष नहीं है और मात्र प्रवासी होने के कारण उनको देश के राजनीतिक अधिकार भी प्राप्त नहीं, परंतु एक दूसरा वर्ग उनसे संबंधित इस देश का है और उसे देश के नागरिकों के सारे हक भी हासिल हैं। यह वर्ग भारत के अंग्रेज प्रवासियों और भारतीय स्त्रियों के संपर्क से उत्पन्न हुआ है जो ऐंग्लो इंडियन कहलाता है। इनकी संख्या काफी है और लोकसभा में इनके विशेष प्रतिनिधि के लिए संवैधानिक अधिकार भी सुरक्षित हैं। इस समुदाय के समझदार व्यक्ति अपने को सर्वथा भारतीय और भारत के सुख-दु:ख में शरीक मानते हैं, परंतु अधिकतर ये स्थानीय जनता से घना संपर्क नहीं बना पाते और इंग्लैंड की सहायता की अपेक्षा करते हैं। इनका अंग्रेजों से रक्तसंबंध होना, अंग्रेजी का इनकी जन्मजात और साधारण बोलचाल की भाषा होना और उनका धर्म से ईसाई होना भी उन्हें अपना विदेशी रूप बनाए रखने में सहायक होते हैं। उनकी समूची संस्कृति अंग्रेजी विचारधारा और रहन-सहन से प्रभावित तथा अनुप्रमाणित है। तथापि अब वे धीरे-धीरे देश की नित्य बदलती परिस्थितियों के अनुकूल होते जा रहे हैं।

ऐंग्लो इंडियन शब्द का व्यवहार प्रवासी अंग्रेजों की भारतीय माताओं से प्रसूत संततियों अथवा उनसे प्रजनित संतानों से भिन्न भाषा के अर्थ में भी होता है। ऐंग्लो इंडियन भाषा के अनेक रूप हैं। कभी तो इसका प्रयोग भारतीयों द्वारा लिखी शुद्ध अंग्रेजी के अर्थ में हुआ है और कभी उन अंग्रेजों की भाषा के संबंध में भी जिन्होंने भारत में रहकर लिखा है, यद्यपि भाषाशास्त्र की दृष्टि से दोनों में स्थानीय प्रभावों के अतिरिक्त कोई विशेष भेद नहीं है। फिर ऐंग्लो इंडियन से तात्पर्य उस संकर हिंदी भाषा से भी है जो भारत के ऐंग्लों इंडियन अपने से भिन्न भारतीयों से बोलते हैं। इस शब्द का व्यवहार अनेक बार उस हिंदी भाषा के संबंध में भी हुआ है जिसे हिंदुस्तानी कहते हैं। परंतु इस अर्थ में इसका उपयोग अकारण और अनुचित दोनों हैं। लोकसभा में भी एंग्लो इंडियन समुदाय से 2 सदस्यों को मनोनीत किया जाता है।

 बाहरी कड़ियाँ 
 Scattered Seeds: The Diaspora of the Anglo-Indians... an exploration through history, identity and photography

श्रेणी:समाज
श्रेणी:भारत को अप्रवास
सिनसिनवार

सिनसिनवार भारतीय जाट जाति में पाया जाने वाला गोत्र है,। भरतपुर के राजा सूरज मल भी सिनसिनवार गोत्र के जाट राजा थे।

 सन्दर्भ 

श्रेणी:जाट गोत्र
कैरम

कैरम एक खेल है। इसे दो, तीन या चार खिलाड़ी खेल सकते हैं। इसके लिए एक कैरम बोर्ड और नौ-नौ काली और पीली गोटियाँ तथा एक लाल रंग की रानी गोटी होती है। एक स्ट्राइकर होता है जिससे मारकर गोटियों को कैरम बोर्ड के चारों कोनों पर बने छिद्रों में से किसी एक में धकेलना होता है।

उत्पत्ति
इसकी उत्पत्ति भारतीय उपमहाद्वीप में हुई। प्रथम विश्व युद्ध के बाद यह बहुत लोकप्रिय हुआ। इसके कई प्रतियोगितायें होती थीं। 1935 के आस पास यह भारत के अलावा श्रीलंका में भी खेला जाने लगा। इसके लिए आधिकारिक रूप से खेल प्रतियोगितायें भी होनी शुरू हुई।

वर्ष 1988 में इसका अंतरराष्ट्रीय रूप में विकास हुआ और अंतरराष्ट्रीय कैरम महासंघ कि स्थापना चेन्नई, भारत में हुई। इसी वर्ष इसके नियमों को प्रकाशित किया गया और यह धीरे धीरे अन्य देशों में लोकप्रिय होता हुआ, पूरी दुनिया में फैल गया।

सन्दर्भ

बाहरी कड़ियाँ

श्रेणी:खेल
गधा

गधा (Equus africanus asinus) अश्व परिवार का पशु है। कई देशों में इसे बोझा ढोने के काम लाया जाता है। गधे को अधिकतर धोबी और कुम्हार वर्ग के लोगों द्वारा पाला जाता है।यह जीव गजब का सहन् शील   प्राणी है।इसके चेहरे का भाव एक सा बना रहता है। हर्ष विषाद दोनों में एक सा दिखाई देता है।

 परिचय 
गधा घोड़े की प्रजाति की एक उपजाति 'एसिनस वर्ग' का पशु है। इस वर्ग के अनेक पशु हैं पर 'गधे' से अभिप्राय इस वर्ग के उस पशु से समझा जाता है जिसे लोग पालते हैं और सामान ढोने का काम लेते है। यह आकार में घोड़े से छोटा होता है, कान लंबे होते हैं, पूँछ का आकार और रंग घोड़े से सर्वथा भिन्न होता है। यह पशु अपनी मंद बुद्धि और हठीलेपन के लिए प्रख्यात है। भारतवर्ष में इसका प्राचीनतम उल्लेख वैदिक साहित्य में मिलता है (ऋग्वेद 3.53.23; ऐतरेय ब्राह्मण 4.9; तैत्तिरीय संहिता 5.1.2.1)। आजकल इसका प्रयोग मुख्यत: धोबियों द्वारा कपड़ों को घाट से लाने और ले जाने के लिए होता है।

नाम का उपयोग
कुछ संस्कृतियों में किसी मूर्ख व्यक्ति को भी गधा कहा जाता है। गधे के बारे में बहुत कहावतें भी प्रचलित हैं, जैसे : "धोबी का गधा, न घर का, न घाट का", "गधे के सिर से सींग की तरह गायब होना"। गधे की दुलत्ती प्रसिद्ध है।

श्रेणी:एक्वस
रज़्मनामा

thumb|200px|right|ब्रुक्लन अजायबघर में रज़्मनामा का एक पन्ना।

रज़्मनामा (फ़ारसी: رزم نامہ, जंग की किताब) महाभारत का फ़ारसी अनुवाद है जो कि मुग़ल बादशाह अकबर के समय में करवाया गया था। 1574 में अकबर ने फ़तेहपुर सीकरी में मकतबख़ाना (अनुवादघर) शुरू किया। इसके साथ अकबर ने राजतरंगिणी, रामायण, वग़ैरा जैसे संस्कृत ग्रंथों को फ़ारसी में अनुवाद करने के लिए हिमायत दी।

रज़्मनामा की तीन प्रतियाँ है प्रथम जयपुर अजायबघर में, दुसरी 1599 में तैयार जो वर्तमान समय में विविध संग्रहालय में रखी गई है और अंतिम रज़्मनामा रहीम का है जो 1616 में पुरा हुआ था। रज़्मनामा अपने चित्रों के कारण महत्त्वपूर्ण है। जयपुर प्रत के मुख्य चित्रकार दशवंत, वशावंत और लाल है। ई.स. 1599 की प्रत के मुख्य चित्रकार असी, धनु और फटु है।

 पहला अनुवाद 
महाभारत को फ़ारसी में अनुवाद करने का हुक्म 1582 में दिया गया और इसके 1 लाख श्लोकों का अनुवाद 1584 से 1586 तक किया गया। इस अनुवाद के दौरान मुशफ़ीक़ ने तस्वीरों बनाने का कार्य किया जिसके साथ महाभारत की कथा को समझने में सुविधा होती है। इस समय इस अनुवाद की एक नक़ल जयपुर शहर के "महल" अजायबघर में मौजूद है। 

 दूसरा अनुवाद 
इस किताब का दूसरा अनुवाद 1598 से 1599 के दौरान में किया गया। पहले अनुवाद की तुलना में दूसरा अनुवाद में ज़्यादा विस्तार है। इसमें 169 चित्र शामिल थे। इस अनुवाद की कई नक़ल शाही ख़ानदान के सदस्यों को तोहफ़े के तौर पर दीं गई थीं।

 सन्दर्भ 

श्रेणी:महाभारत
श्रेणी:फ़ारसी
बोआरिश्च भाषा

अंगूठाकार|भाषाअंगूठाकार

बोआरिश्च भाषा या ऑस्ट्रो-बावारियाई (जर्मन: Bairisch मूल भाषा: Boarisch) ऊपरी जर्मन प्रकारों का एक प्रमुख समूह है। मानक जर्मन के समान ही एक उच्च जर्मन भाषा है, परन्तु यह एक भाषा नहीं हैं। हालांकि, बोआरिश्च और मानक जर्मन ने एक-दूसरे को प्रभावित किया है और बोआरिश्च बोलने वाले अधिसंख्य लोग मानक जर्मन भी बोलते हैं।

 इतिहास और उद्गम 
बोआरिश्च एक क्षेत्रिय-बोली है और इसका उद्गम बावारी नामक एक जर्मेनिक जनजाति है, जिन्होंने जनजातिय ड्यूची की स्थापना की थी, जो मध्य युग में आज के बेयर्न और ऑस्ट्रिया के कुछ भाग को घेरे हुए थी और जिसे बाद में चार्लिमान्ज ने अपने अधीन कर लिया। हालांकि ये लोग धीरे-धीरे डेन्यूब और आल्प्स की ओर आव्रजन करते रहे और उन सभी क्षेत्रों की ओर भी जहाँ बोआरिश्व बोलिया बोली जाती थीं।

 बोआरिश्व भाषा क्षेत्र 
 बेयर्न में:
 ऊपरी बेयर्न
 निम्न बेयर्न
 ऊपरी पालाटिनेट 
 ऑस्ट्रिया में:
 पूरे देश में, केवल वोरार्लबर्ग नामक संघीय राज्य में और तिरोल के रियुट जिले में जहाँ पर अलेमानिक की एक बोली, बोली जाती है। 
 स्विट्ज़रलैण्ड में:
 सामनाउन नामक ग्राम में जो ग्रौबुन्डेन में हैं।
 इटली में:
 बोल्ज़ानो-बोज़न नामक पूरे प्रान्त में और ट्रेन्टो और वेनेटो में जर्मन भाषी समुदायों द्वारा।
 हंगरी में:
 सोपरोन नगर में जो आधिकारिक रूप से द्वि-भाषी है।

 बावारियाई और ऑस्ट्रियाई के कुछ नमूने 
 ऑस्ट्रियाई S' Boarische is a Grubbm vô Dialektn im Sü(i)dn vôm daitschn Språchraum. बावारियाई S' Boarische is a Grubbm vo Dialekt im Sidn vom daitschn Språchraum. मानक जर्मन Das Bairische ist eine Gruppe von Dialekten im Süden des deutschen Sprachraumes. हिन्दी जर्मन भाषी क्षेत्र के दक्षिण में बावारियाई एक बोली-समूह है।
 ऑस्ट्रियाई Serwas/Zers/D'Ehrè/Griaß Di, i bî da Pèda und kumm/kimm vô Münchrn. बावारियाई Serwus/Habèderè/Griaß Di/Grüß Gott, i bin/bî da Pèda und kumm/kimm vo Minga. मानक जर्मन Hallo/Servus/Grüß dich, ich bin Peter und ich komme aus München. हिन्दी नमस्कार, मैं पीटर हूँ और में म्यूनिख से आया हूँ।
 ऑस्ट्रियाई D'Lisa/'s-Liasl håd se an Hàxn brochn/brocha. बावारियाई As Liasal håd se an Hàxn/Hàx brocha. मानक जर्मन Lisa hat sich das Bein gebrochen. हिन्दी लीसा ने अपना पैर तुड़वा लिया हैं।
 ऑस्ट्रियाई I hå/håb/hã/hò a Göid/Gòid gfundn. बावारियाई I hå/håb a Gèid/Gòid/Göld gfundn/gfuna. मानक जर्मन Ich habe Geld gefunden. हिन्दी मैंने पैसा पाया है।

 इन्हें भी देखें 
 जर्मन भाषा

 बाहरी कड़ियाँ 
 बोआरिश्च के लिए एथ्नोलॉग प्रतिवेदन

श्रेणी:जर्मनी की भाषाएँ
श्रेणी:ऑस्ट्रिया की भाषाएँ
प्रभाकर माचवे

डॉ प्रभाकर माचवे (1917 - 1991) हिन्दी के साहित्यकार थे। उनका जन्म ग्वालियर में हुआ एवं शिक्षा इंदौर में हुई।

 रचनाएँ 
इनके कविता-संग्रह हैं : 'स्वप्न भंग, 'अनुक्षण, 'तेल की पकौडियां तथा 'विश्वकर्मा आदि। इन्होंने उपन्यास, निबंध, समालोचना, अनुवाद आदि मराठी, हिन्दी, अंग्रेजी में 100 से अधिक पुस्तकें लिखी हैं।

 सम्मान 
इन्हें 'सोवियत लैंड नेहरू पुरस्कार' तथा उत्तर प्रदेश हिन्दी संस्थान का सम्मान प्राप्त हुआ है। इन्हें सन् १९८९ में सुब्रह्मण्यम भारती पुरस्कार भी प्रदान किया गया।

श्रेणी:हिन्दी साहित्यकार
भानगढ़

right|thumb|300px|भानगढ़ का गोपीनाथ मन्दिर
भानगढ़, राजस्थान के अलवर जिले में सरिस्का राष्ट्रीय उद्यान के एक छोर पर है। यहाँ का किला बहुत प्रसिद्ध है जो 'भूतहा किला' माना जाता है। इस किले का निर्माण राजा मौकलसी मीणा के पिता ने करवाया। इस किले का अंतिम मीना शासक महाराजा मौकलसी थे। जिसे आमेर के राजा भगवंत दास ने 1583 में धोखे से मारा था। भगवंत दास के छोटे बेटे और मुगल शहंशाह अकबर के नवरत्नों में शामिल मानसिंह के भाई माधो सिंह ने बाद में इसे अपनी रिहाइश तो बना लिया। परंतु  यहा पहले दिन आने पर  माधो सिंह  को डरवाना महसूस हुवा तो वो दुबारा आमेर चले गए। माधो सिंह के तीन बेटे थे— (१) सुजान सिंह (२) छत्र सिंह (३) तेज सिंह। माधो सिंह के बाद छत्र सिंह भानगढ़ का शासक हुआ। पर वो bhangarh का शासन आमेर से ही चलाते, छत्र सिंह के बेटा अजब सिंह थे। यह भी शाही मनसबदार थे। अजब सिंह ने अपने नाम पर अजबगढ़ बसाये थे। 

 भानगढ़ दुर्ग 

भानगढ़ का किला चारदीवारी से घिरा है जिसके अन्दर प्रवेश करते ही दायीं ओर कुछ हवेलियों के अवशेष दिखाई देते हैं। सामने बाजार है जिसमें सड़क के दोनों तरफ कतार में बनायी गयी दो मंजिली दुकानों के खण्डहर हैं। किले के आखिरी छोर पर दोहरे अहाते से घिरा तीन मंजिला महल है जिसकी ऊपरी मंजिल लगभग पूरी तरह ध्वस्त हो चुकी है। भानगढ़ का किला चारों ओर से पहाड़ियों से घिरा हुआ है चारों ओर पहाड़िया है वर्षा ऋतु में यहां की रौनक देखने को ही बनती है यहां पर चारों तरफ पहाड़ियों पर हरियाली ही हरियाली  दिखाई देती है  वर्षा ऋतु में यह दृश्य बहुत ही सुंदर हो जाता है भानगढ़ को दुनिया के सबसे डरावनी जगहों में से माना जाता है ऐसा माना जाता है कि यहां पर आज भी भूत रहते हैं आज भी यहां सूर्य उदय होने से पहले और सूर्य अस्त होने के बाद किसी को रुकने की इजाजत नहीं है

भानगढ से सम्‍बन्‍धित कथा 
उक्‍त भानगढ बालूनाथ योगी की तपस्‍या स्‍थल था जि‍सने इस शर्त पर भानगढ के कि‍ले को बनाने की सहमति‍ दी कि‍ कि‍ले की परछाई कभी भी मेरी तपस्‍या स्‍थल को नहीं छूनी चाहि‍ए परन्‍तु राजा माधो सि‍ंह के वंशजों ने इस बात पर ध्‍यान नहीं देते हुए कि‍ले का निर्माण ऊपर की ओर जारी रखा इसके बाद एक दि‍न कि‍ले की परछाई तपस्‍या स्‍थल पर पड़ गयी जि‍स पर योगी बालूनाथ ने भानगढ़ को श्राप देकर ध्वस्‍त कर दि‍या, श्री बालूनाथ जी की समाधि अभी भी वहाँ पर मौजूद है।

अन्‍य कथा 

भानगढ़ की राजकुमारी रत्‍नावती अपूर्व सुन्‍दरी थी जि‍सके स्‍वयंवर की तैयारी चल रही थी। उसी राज्‍य में एक तांत्रिक सिंधिया नाम का था जो राजकुमारी को पाना चाहता था परन्‍तु यह सम्भव नहीं था। इसलि‍ए तांत्रिक सिंधिया ने राजकुमारी की दासी जो राजकुमारी के श्रृंगार के लि‍ए तेल लाने बाजार आयी थी उस तेल को जादू से सम्‍मोहि‍त करने वाला बना दि‍या। राजकुमारी रत्‍नावती के हाथ से वह तेल एक चट्टान पर गि‍रा तो वह चट्टान तांत्रिक सिंधिया की तरफ लुढ़कती हुई आने लगी और उसके ऊपर गि‍रकर उसे मार दि‍या। तांत्रिक सिंधिया मरते समय उस नगरी व राजकुमारी को नाश होने का श्राप दे दि‍या जि‍ससे यह नगर ध्‍वस्‍त हो गया। 

श्रेणी:राजस्थान का भूगोल
भटनागर-ग्रॉस-क्रुक ऑपरेटर

भटनागर-ग्रॉस-क्रुक ऑपरेटर  (लघु:बी.जी.के) एक कोलीज़न ऑपरेटर है। इसका प्रयोग बोल्ट्ज़्मैन समीकरण एवं लैटिस-बोल्ट्ज़मैन मैथड नामक कंप्यूटेश्नल तरल गतिकी तकनीक प्रयोग किय़ा जाता है। इसको निम्न सूत्र द्वारा प्राप्त किया/दर्शाया जाता है:

जहां  कणों की संख्या के लिये कड़ी  की दिशा में, लोकल इक्वीलिब्रियम मान है। टर्म  रिलैक्सेशन समय है एवं विस्कोसिटी से संबंधित है। 

इस ऑपरेटर का नाम प्रभू लाल भटनागर, यूजीन पी ग्रॉस, एवं मैक्स क्रुक नामक तीन वैज्ञानिक गणितज्ञों के नाम पर रखा गया है, जिन्होंने इसे फ़िज़िकल रिव्यु में १९५४ में एक शोध-पत्र में निकाला था।

 सन्दर्भ 

 

श्रेणी:सांख्यिकीय गतिकी
श्रेणी:कंप्यूटेश्नल तरल गतिकी
श्रेणी:भारतीय गणित
लैटिस-बोल्ट्ज़मैन मैथड

लैटिस-बोल्ट्ज़मैन मैथड (एल.बी.एम) तरल सिमुलेशन के लिये कंप्यूटेश्नल तरल गतिकी का एक वर्ग होता है। नेवियर-स्टोल्स समीकरण हल करने के बजाय, डिस्क्रीट बोल्ट्ज़्मैन समीकरण को हल किया जाता है। इसके द्वारा न्यूटोनियन तरल का बहाव भटनागर-ग्रॉस-क्रुक ऑपरेटर समान कोलीज़न मॉडलों का सिमुलेशन करने हेतु किया जाता है।

 गणितीय ब्यौरे 
बोल्ट्ज़्मैन समीकरण, एकल पार्टिकल प्रोबैब्लिटी वितरण फ़ंक्शन  के लिये एवॉल्यूशन समीकरण होता है:

जहां  बाहरी बल है एवं  कोलीज़न समाकलक है। लैटिस बोल्ट्ज़्मैन मैथड इस समीकरण को डिस्क्रीटाइज़ कर देता है। इसके लिये ये स्पेस को एक लैटिस एवं वेलोसिटी स्पेस को वेलोसिटी सेट्स  में डिस्क्रीटाइज़ कर देता है। तब बोल्ट्ज़्मैन समीकरण, जो अब लैटिस बोल्ट्ज़्मैन समीकरण बन चुका है, बन जाता है:

The collision operator is often approximated by a BGK collision operator:

where  is the local equilibrium distribution.

The moments of the  give the local conserved quantities. The density is given by

and the local momentum is given by

For the popular isothermal lattice Boltzmann methods these are the only conserved quantities. Thermal models also conserve energy and therefore have an additional conserved quantity:

The collision operator has to respect the conservation laws. Therefore the equilibirum distribution  must have the same conserved moments as the .

 सॉफ्टवेयर 
 PowerFLOW: commercial CFD code which uses LBM, created and distributed by Exa Corp.
 OpenLB: Open source library based on LBM, parallel, C++
 El'Beem: free CFD code (GPL) which uses LBM
 J-Lattice-Boltzmann: interactive Java applet for experimenting with LBM
 C examples: Some simple example LBM code in C.
 Palabos: Open source lattice Boltzmann code
 Sailfish: Open Source LBM code (LGPL) for Graphics Processing Units (CUDA/OpenCL)
 waLBerla: Open Source HPC software framework for the LBM, massively parallel, C++ 

 विस्तृत पठन 
 
 
 
 

 सन्दर्भ 

 बाहरी कड़ियां 
 LBMethod.org: A site with various resources related to LBM, including a forum.
 LBM Method
 Lattice Boltzmann summary
 Erlangen Lattice Boltzmann mailing list
 DSFD mailing list: sends information about DSFD and related conferences, opportunities for doctoral, postdoctoral, faculty and industry positions for applicants who have experience with Lattice Boltzmann or other related methods.
 dsfd.org: Website of the annual DSFD conference series (1986 -- now) where advances in theory and application of the lattice Boltzmann method are discussed
 Website of the annual ICMMES conference on Lattice Boltzmann methods and their applications 

श्रेणी:भौतिकी
श्रेणी:कंप्यूटेश्नल भौतिकी
श्रेणी:कंप्यूटेश्नल तरल गतिकी
विज्ञान स्नातक

thumb|300px| 
विज्ञान स्नातक (बैचेलर ऑफ साईंस, बी॰एससी॰) विज्ञान क्षेत्र में स्नातक उपाधि होती है।

श्रेणी:स्नातक उपाधियाँ
स्मिथसोनियन खगोलशास्त्र वेधशाला

thumb|SAO बाहर से, कैम्ब्रिज, मासाचुसेट्स
स्मिथसोनियन खगोलशास्त्र वेधशाला  (अंग्रेज़ी:स्मिथसोनियन ऐस्ट्रोफ़िज़िक्स ऑब्ज़र्वेटरी, SAO) स्मिथसोनियन संस्थान का कैम्ब्रिज, मासाचुसेट्स स्थित एक अनुसंधान संस्थान है। यहां इसे हार्वर्ड कॉलिज ऑब्ज़र्वेटरी (HCO) से जोड़कर हार्वर्ड-स्मिथसोनियन सेन्टर फ़ॉर अएस्ट्रोफ़िज़िक्स (CfA) बनाया गया है।

 सन्दर्भ 

 बाहरी कड़ियाँ 
 एस.ए.ओ आधिकारिक जालपृष्ठ
 हार्वर्ड-स्मिथसोनियन सेन्टर फ़ॉर अएस्ट्रोफ़िज़िक

श्रेणी:मरीकी संस्थान
श्रेणी:स्मिथसोनियन संस्थान
श्रेणी:मासाचुसेट्स की इमारतें
श्रेणी:वेधशाला
एन-प्रकार अर्धचालक

जब हम प्योर सेमीकंडक्टर में पेंटावलेंट इम्पुरिटी मिलते है तो सेमीकंडक्टर के बाहरी ऑर्बिट के चार इलेक्ट्रोंस इम्पुरिटी के चार इलेक्ट्रोंस के साथ बोंड बना लेता है। इसके बाहरी ऑर्बिट में आठ इलेक्ट्रोंस पुरे होने के बाद भी इसके पास एक इलेक्ट्रोन बच जाता है। चूँकि इलेक्ट्रोन एक नेगटिव चार्ज्ड पार्टिकल है इसलिए इसे हम N टाइप सेमीकंडक्टर कहते है। मतलब है कि N टाइप सेमीकंडक्टर में होल्स कि मात्रा कम और इलेक्ट्रोंस कि मात्रा अधिक रहती है।

श्रेणी:इलेक्ट्रॉनिक्स
पी एन जंक्शन

thumb|300px|p–n जंक्शन. उअसे नीचे इसका प्रतीक भी दिया गया है।
डायोड एक P टाइप सेमीकंडक्टर और N टाइप सेमीकंडक्टर का जंक्शन होता है इसलिए डायोड को हम P-N जंक्शन डायोड भी कहते हैं। जैसा की हम जानते हैं कि P टाइप सेमीकंडक्टर में होल कि अधिकता रहती है और N टाइप सेमीकंडक्टर में एलेक्ट्रोंस की। हमें ये भी पता है कि विपरीत चार्ज्ड पार्टिकल एक दुसरे को अपनी ओर आकर्षित करते हैं और समान विकर्षित. चूँकि एलेक्ट्रोंस निगेटिव चार्ज्ड पार्टिकल होते है और होल पोसेटिव, इसलिए जब हम दोनों प्रकार के सेमीकंडक्टर को मिलाते हैं तो एलेक्ट्रोंस और होल एक दुसरे को आकर्षित करते है। कुछ समय बाद दोनों का आकर्षण सीमित हो जाता है और जंक्शन के पास एलेक्ट्रोंस (P साइड में) और होल (N साइड में) की परत बन जाती है और उसे हम डेप्लेशन रीजन कहते हैं। डायोड एक बाइपोलर डिवाइस होता है मतलब इसमें निगेटिव और पोसेटिव दोने साइड होते है। यहाँ आप डायोड की बनावट और उसका इलेक्ट्रोनिक सिम्बोल देख सकते हैं। इसमें एनोड धनात्मक (+) और कैथोड ऋणात्मक (–) सिरों को दर्शाता है। डायोड में करंट के प्रवाह के लिए हमें उसे किसी वोल्टेज सोर्स से जोड़ना पड़ता है जैसे की बैटरी. जैसा की हम जानते हैं कि बैटरी में भी निगेटिव और पोसेटिव दोनों छोर होते हैं इसलिए डायोड को हम बैटरी के साथ दो तरह से जोड़ सकते हैं और इन तरीकों को हम बायसिंग कहते हैं। जब हम बैटरी के (+) को डायोड के (+) से और बैटरी के (-) को डायोड के (-) से जोड़ते हैं तो इसे फॉरवर्ड बायसिंग कहते हैं और जब हम बैटरी के (+) को डायोड के (-) से और बैटरी के (-) को डायोड के (+) से जोड़ते हैं तो इसे रिवर्स बायसिंग कहते हैं।

इन्हें भी देखें
अर्धचालक डायोड

सन्दर्भ

श्रेणी:इलेक्ट्रॉनिक्स
इण्डियन प्रेस, प्रयाग

इण्डियन प्रेस, भारत का पुराना और प्रसिद्ध प्रकाशन गृह है। यह प्रयाग में स्थित है। सरस्वती पत्रिका, हिन्दी शब्दसागर सहित बहुत सी प्रसिद्ध पुस्तकों के ये प्रकाशक रहे। बहुत सी विख्यात हस्तियाँ इसके साथ जुड़ी रहीं। रवीन्द्रनाथ ठाकुर की 'गीतांजलि' इसी प्रेस से छपी थी।

इसकी स्थापना महान कर्मवीर बंगालीभाषी चिन्तामणि घोष (१८५४ - १९२८) ने सन् १८८४ में की थी।

 इन्हें भी देखें 
 नवल किशोर प्रेस
 खड्गविलास प्रेस, पटना

 बाहरी कड़ियाँ
The Indian Press and The India Publishing House

श्रेणी:प्रकाशन गृह
श्रेणी:प्रयागराज
श्रेणी:हिन्दी
मायड़ भाषा

मायड़ भाषा- मातृभाषा/ Mother tongue को ही राजस्थानी में मायड़ भाषा कहते है।

 इन्हें भी देखें 
 राजस्थानी भाषा और साहित्य

 बाहरी कड़ियाँ 
 मायड़ भाषा

श्रेणी:भारत की भाषाएँ
त्रिप्प्रयार श्री रामा मंदिर

thumb|thriprayar temple|350px| त्रिप्प्रयार श्री रामा मंदिर, केरल।
त्रिप्प्रयार श्री रामा मंदिर

[0]
[1]

त्रिप्पैयार, यानी त्रिप्प्रयार श्री रामा मंदिर भारत के केरल राज्य मैं त्रिशूर नामक शहर से लगभग 25 किलोमीटर दूर में स्थित दक्षिण पश्चिमी शहर है।

यह मंदिर भगवान श्री राम को समर्पित है। हिन्दू पुराणो के अनुसार भगवान श्री विष्णु की रूप धरें मूर्तियां राम, लक्ष्मण, भरत और शत्रुघ्न को मिलते झुलते मूर्तियाँ त्रिप्प्रयार के किनारे आ पहुंचा और वक्केल कैमल नामक एक स्थानीय नेता द्वारा उन मूर्तियों को क्रमशः त्रिप्प्रयार, तिरुमूज़िक्कलम, कूडलमाणिक्कम और पैम्मेल आदि पुण्य स्थलों पर वेद घोशों के सहारे प्रथिष्टित किया गया। वक्केल कोविलाकम के वंशज दक्षिण की ओर चले गए और त्रिकपालेश्वर के भक्त बन गये और भगवान श्री क्रष्ण के कमल चरणों पर मुक्ति पाने के लिये, निराणं नामक एक जगह (तुडन्गयिल नाम से भी जान ने वाले) और तालवाड़ी नामक गाँव (चेरूस्सेरी मडम) में बस गए। तच्चुडाय कैमाल, जो कार्यवाहक के रूप में काम करता था इरिनजालाकुडा में निवास करते थे। एक ही दिन में इन सभी चार देवताओं की पूजा करना विशेष रूप से शुभधायक माना जाता है।

मूर्ति का रूप बहुत ही विशेश पूर्व है और चतुर भुज धारी विष्णु का रूप है (चतुरभुजा विष्णु) और राम दानव काड़ा पर विजेता के रूप में दिखाया गया है। कहा जाता है कि ब्रह्मा और शिवजी के अंश भी इस मूर्ती में शामिल है जिसके हिसाब से यह विग्रह एक त्रिमूर्ती माना जाता है। इस मंदिर की बाहरी आंगन में भगवान श्री अय्यप्प को दर्शन करके स्मरण करने का मंदिर बना हुआ है।

मंदिर के मुख्य त्यौहार पूरम हैं (मीनम नामक मलयालम महीने में आयोजित) और एकादशी उत्सव भी मनाया जाता है (जो नवंबर दिसंबर में आ पड़ता है). मंदिर में लोकप्रिय बलिदान (समर्पणं) में से एक-ऊट्टू (मछली को -खिलाना है मत्स्य आहार) है, जो नदी में तैरने वाली मछलियों के लिए चावल का अनाज खिलाने का प्रबंध मंदिर के एक सीमा के अन्दर नदी के किनारे किया गया है।
[2]

कैसे वहाँ पहूँचे ?
त्रिप्रयार, त्रिशूर से सड़क मार्ग में बहुत आराम से पहुँच सकते है, जो एक प्रमुख रेलवे स्टेशन भी है। यह कोच्चि के हवाई अड्डे से करीब 60 किलोमीटर दूर है।

संदर्भ

[3]

[4]

[5]

[6]
[2] ^[2] ^ https://web.archive.org/web/20100627090850/http://www.trichur.net/travel/triprayar.html

श्रेणी:केरल के मंदिर
एल्विर लिन्दो

thumb|250px|Elvira Lindo, 2007
एल्विर लिन्दो (स्पेनिश भाषा, Elvira Lindo Garrido, एंडालूसिया, २३ जनवरी १९६३) स्पेनिश लेखक.
 किताबें 
 1998: El otro barrio.
 2002: Algo más inesperado que la muerte. 
 2005: Una palabra tuya
 Manolito Gafotas 
 1994: Manolito Gafotas. 
 1995: Pobre Manolito. 
 1996: ¡Cómo molo!: (otra de Manolito Gafotas).
 1997: Los trapos sucios de Manolito Gafotas.
 1998: Manolito on the road. 
 1999: Yo y el imbécil. 
 2001: Manolito tiene un secreto.
 2012: Mejor Manolo. 
 Script 
 1998: Manolito Gafotas.
 1998: La primera noche de mi vida. 
 2000: Ataque verbal.
 2000: Plenilunio. 
 2000: El cielo abierto.
 2008: Una palabra tuya.
 2012: Mejor Manolo. 
 2010: Lo que me queda por vivir.
 2014: La vida inesperada.
 बहारी कड़ियाँ 
 Web de Elvira Lindo

श्रेणी:साहित्य
महान नमक झील

thumb|right|महान नमक झील का मानचित्र
महान नमक झील (ग्रेट साल्ट लेक), यूटाह (संयुक्त राज्य अमरीका) के उत्तर-पश्चिम भाग में क्षारीय जल की एक झील है। इसकी लंबाई 70 मील; चौड़ाई 30 मील; औसत गहराई लगभ 10 फुट; अधिकतम गहराई 35 फुट; समुद्रतल से संभावित औसत ऊँचाई 4,199 फुट और संभावित क्षेत्रफल 1,700 वर्ग मील है। इस झील से किसी भी नदी का निकास नहीं होता। जार्डन, वीबर तथा बियर नदियाँ इसमें गिरती हैं। 1950 ई. में इसकी क्षारीयता 25 प्रतिशत थी। अनुमानत: झील के पानी में लगभग 600 करोड़ टन नमक, मुख्यत: सोडियम क्लोराइड तथा सोडियम सल्फेट, मिला हुआ है। अत: क्षारीयता की अधिकता से वनस्पति तथा जीवों की कमी है। मुख्य उद्यम नमक साफ करना है। प्रति वर्ष लगभग 80 हजार टन नमक तैयार होता है। यह अभिनूतन (Pleistocene) बोनेविल झील का अवशेष अंश है।

 बाहरी कड़ियाँ 
 Great Salt Lake - Detailed Information Utah.com
 Science at the Great Salt Lake: Westminster College's student research at the lake.
 Friends of Great Salt Lake
 Bear River Migratory Bird Refuge
 Earth Observatory images of the Great Salt Lake
 United States Geological Survey map of the Great Salt Lake
 Friends of the Great Salt Lake map of the Great Salt Lake
 Great Salt Lake Basin Hydrologic Observatory
 Ogden Convention and Visitor's Bureau Great Salt Lake facts
 United States Geological Survey Real-time data
 Great Salt Lake Photographic Survey
 Mineral Resources International 

श्रेणी:उत्तर अमेरिका की झीलें
श्रेणी:संयुक्त राज्य अमेरिका की झीलें
गिनतारा

right|thumb|एक चीनी गिनतारा
right|thumb|250px|कैल्कुलेटिंग टेबल, : ग्रेगोर रेइश, मार्गरीटा फिलॉसोफिका, १५०९। 
गिनतारा (अंग्रेजी: ऐबकस्) जिसे गणक सांचा भी कह सकते हैं, एक गणन उपकरण होता है, जिसका प्रयोग एशिया के भागों में अंकगणितीय प्रकायों के लिये किया जाता था। आज, गिनतारा अपने वर्तमाण रूप में, तारों पर बंधे मोतियों वाले एक बांस फ्रेम के रूप में दिखाई पड़ता है, लेकिन वे मूल रूप से ये फली के बीजों या पत्थरों या लकड़ी, पत्थर या धातु की गोलियों को रेत में खांचों/क्यारियों में चला कर प्रयोग किये जाते थे। लिखित प्रणाली के आरंभ से शताब्दियों पूर्व इनका प्रयोग किया जाता था। आज भी एशिया, अफ़्रीका आदि कई स्थानों पर व्यापारियों द्वारा इसका प्रयोग किया जाता है। इसके प्रयोक्ता को गिनतारारे कहते हैं। इसका उपयोग सबसे पहले चीन ने किया था 

प्राचीन दुनिया में, विशेष रूप से स्थितीय संकेतन की शुरुआत से पहले, एबाक्यूज़ एक व्यावहारिक गणना उपकरण था। गिनतारा के विभिन्न आधुनिक कार्यान्वयन हैं। कुछ डिज़ाइन, जैसे मनके फ्रेम, जिसमें दसियों में विभाजित मोती होते हैं, का उपयोग मुख्य रूप से अंकगणित सिखाने के लिए किया जाता है, हालांकि वे सोवियत-सोवियत राज्यों में एक उपकरण के रूप में लोकप्रिय हैं। जापानी सोरोबन जैसे अन्य डिजाइनों का उपयोग व्यावहारिक गणना के लिए किया गया है, 
 
हालाँकि आज कैलकुलेटर और कंप्यूटर का उपयोग आमतौर पर एबेक्यूस के बजाय किया जाता है, एबाक्यूस अभी भी कुछ देशों में आम उपयोग में है। पूर्वी यूरोप, रूस, चीन और अफ्रीका के कुछ हिस्सों में व्यापारी, व्यापारी और क्लर्क अभद्रता करते हैं, और वे अभी भी बच्चों को अंकगणित सिखाने के लिए उपयोग किए जाते हैं। कुछ लोग जो दृश्य हानि के कारण कैलकुलेटर का उपयोग करने में असमर्थ हैं, वे गिनतारा का उपयोग कर सकते हैं।

ऐसा माना गया कि जब से गिनतारा बना तभी से कंप्यूटर का विकास शुरू हुवा गिनतारा का बनना एक बहुत बड़ी क्रन्तिकारी परिवर्तन था क्योकि इसी से कंप्यूटर का इतिहास शुरू हुवा | जो आज के समय में काफी उपयोग किया जाता हैं आपमे से ज्यादातर लोगो को पता ही होगा की कंप्यूटर क्या हैं? क्योकि आज की दुनिया लभगग पूरी तरह कंप्यूटर पैर निर्भर है | आज कंप्यूटर का उपयोग हर कोई कर रहा है ये सब गिनतारा के अविष्कार से शुरू हुवा | 

== चित्र दीर्घा ==

 सन्दर्भ 

 बाहरी कड़ियाँ 

श्रेणी:रोमन गणित
श्रेणी:अबैकस
श्रेणी:गणितीय उपकरण
खली

300px|thumb|right|खली
किसी चीज को दबाकर उससे तेल निकालने के बाद बचे ठोस पदार्थ को खली (Press cake या oil cake) कहते हैं। इनका सर्वाधिक उपयोग पशुओं के चारे के रूप में होता है। कुछ चीजों की खली कीटनाशक या खाद के रूप में भी प्रयुक्त होती है।
कुछ मामलो में इसका इस्तेमाल कपड़े धोने के लिए भी करते हैं

श्रेणी:पशु आहार
हेबे कामार्हो

160px|thumb|हेबे कामार्हो
हेबे मारिया कामार्हो (८ मार्च, १९२९) है ब्राजील अभिनेत्री.

श्रेणी:ब्राजील गायक
श्रेणी:ब्राजील अभिनेत्री
श्रेणी:अभिनेत्री
श्रेणी:गायक
श्रेणी:1929 में जन्मे लोग
श्रेणी:२०१२ में निधन
विलेयता

right|thumb|300px|ताप के साथ कुछ लवणों की जल में विलेयता
किसी रसायन या यौगिक की किसी द्रव्य में घुल जाने की क्षमता को विलेयता या घुलनशीलता (solubility) कहते हैं। जो पदार्थ घुलता है उसे 'विलेय' कहते हैं, जिसमें घोला जाता है उसे 'विलायक' कहते हैं, विलेय को विलायक में घोलने से 'विलयन' प्राप्त होता है। विलेय पदार्थ ठोस, द्रव या गैस कुछ भी हो सकती है। इसी प्रकार विलायक भी ठोस, द्रव या गैस कुछ भी हो सकता है। किसी विलायक में विलेय की कितनी मात्रा घोली जा सकती है उसे ही विलेय की विलेयता (Solubility) कहते हैं। किसी विलेय की विलेयता मूल रूप से विलेय और विलायक के भौतिक एवं रासायनिक गुणों पर तो निर्भर करता ही है, इसके अलावा विलयन के ताप, दाब एवं पीएच (pH) पर भी निर्भर करता है।

किसी विलायक में कोई विलेय मिलाने पर एक सीमा के बाद विलयन का सान्द्रण नहीं बढ़ता बल्कि विलेय की अतिरिक्त मात्रा अवक्षेपित (precipitate) होने लगती है।

इन्हें भी देखें
विलयन
मिश्रण

श्रेणी:रसायन शास्त्र
श्रेणी:भौतिक गुण
घग्गर-हकरा नदी

thumb|230px|पंचकुला, हरियाणा से गुज़रती घग्गर नदी
घग्गर-हकरा नदी भारत और पाकिस्तान में वर्षा-ऋतु में चलने वाली एक मौसमी नदी है। इसे हरयाणा के ओटू वीयर (बाँध) से पहले घग्गर नदी के नाम से और उसके आगे हकरा नदी के नाम से जाना जाता है।Students' Britannica India, Volumes 1-5 , Britannica, Dale Hoiberg, Indu Ramchandani, Popular Prakashan, 2000, ISBN 978-0-85229-760-5, ... The Ghaggar River rises in the Shiwalik Range, northwestern Himachal Pradesh State, and flows about 320 km southwest through Haryana State, where it receives the Saraswati River. Beyond the Otu Barrage, the Ghaggar River is known as the Hakra River which loses itself in the Thar Desert. Just southwest of Sirsa it feeds two irrigation canals that extend into Rajasthan. ... कुछ विद्वानों के हिसाब से यह प्राचीनकाल में बहने वाली महान सरस्वती नदी ही का बचा हुआ रूप है हालांकि इसपर मतभेद है और अन्य विद्वानों के अनुसार ऋग्वेद में कुछ स्थानों पर जिस सरस्वती नदी का ज़िक्र है वह यह नदी नहीं थी। 
इसका उद्गम चण्डीगढ के निकट हिमाचल व हरियाणा की सीमाओं पर शिवालिक पर्वत है। चण्डीगढ के पास इसी नाम का रेल्वे स्टेशन भी है। पटियाला, संगरूर, सिरसा, हनुमानगढ व श्रीगंगानगर जिलों से होती हुई, राजस्थान की अनूपगढ तहसील से यह पाकिस्तान में प्रवेश कर जाती है। इसके बरसाती जल व कठोर चिकनी मिट्टी में धान की भरपूर खेती होती है। 
Indische Alterthumskundehttp://books.google.com/books?id=evOZEWralVMC&pg=PA158&dq=saraswati+river+dried+up&lr=&as_brr=3&cd=13#v=onepage&q=&f=false  The ancient Indus Valley:new perspectives By Jane McIntoshOldham 1893 pp.51–52

 मार्ग 
घग्गर मॉनसून की बारिशों के दौरान हिमाचल प्रदेश के शिवालिक पहाड़ों में शिमला के पास से निकलती है हरियाणा के कालका सेे अंबाला और पंजाब से गुज़रती है। यहाँ से यह राजस्थान में दाख़िल होती है जहाँ एक द्रोणी में यह अपने बहाव में मौसम में तलवारा झील बनाती है। इस नदी से राजस्थान में दो सिंचाई की नहरें भी निकाली जाती हैं। घग्गर-हकरा नदी की कुछ उपनदियाँ भी हैं। हरियाणा के अम्बाला ज़िले के छोटी पहाड़ियों वाले इलाक़े से सरसूती नदी आती है (जिसका नाम 'सरस्वती' का बिगड़ा हुआ रूप है) और पंजाब में शत्राना के पास घग्गर में मिल जाती है। सदूलगढ़ के पास सतलुज नदी की एक छोटी-सी धार घग्गर में मिला करती थी लेकिन अब सूख चुकी है। इसी तरह चौतंग नदी (जिसका प्राचीन वैदिक नाम शायद दृषद्वती नदी था) सूरतगढ़ के पास घग्गर को मिलती है।

घग्गर नदी के फर्श की चौड़ाई देखकर लगता है कि यह नदी कभी आज से बहुत ज़्यादा बड़ी रही होगी। सम्भव है कि यह लगभग १०,००० साल पहले पिछले हिमयुग के ख़त्म होने पर हिमालय की कुछ महान हिमानियाँ (ग्लेशियर) पिघलने से हुआ हो। सम्भव है कि उन दिनों में यह आगे तक जाकर कच्छ के रण में ख़ाली होती हो। कुछ विद्वान मानते हैं कि समय के साथ इस नदी में पानी देने वाली उपनदियाँ सिन्धु नदी और यमुना नदी के मंडल में पानी देने लगीं जिस से घग्गर-हकरा सूखने लगी| इसे मृत नदी के नाम से भी जाना जाता है|

 इन्हें भी देखें 
 सरस्वती नदी
 मॉनसून
कालका

 सन्दर्भ 

श्रेणी:भारत की नदियाँ
श्रेणी:राजस्थान की नदियाँ
श्रेणी:हनुमानगढ़ ज़िला
श्रेणी:सिन्धु जलसम्भर द्रोणी
श्रेणी:सिंध की नदियाँ
श्रेणी:ऋग्वैदिक नदियाँ
ई अबुबक्कर

श्री ई.अबुबक्कर (Erappungal Abubacker) (मलयालम : ഇ അബൂബക്കർ.) एक सबसे अच्छी तरह से जाना जाता है भारत के राजनीतिक नेता की है।
thumb|right|२००px|
भारत की सामाजिक डेमोक्रेटिक पार्टी के अध्यक्ष (SDPI), राष्ट्रीय विकास मोर्चा के संस्थापक (NDF,Kerala), अध्यक्ष, पापुलर फ्रंट ओफ् इन्दिया-POPULAR FRONT OF INDIA-(2007), सचिव, ऑल इंडिया मिल्ली काउंसिल (2005),
सह संस्थापक, ऑल इंडिया मुस्लिम पर्सनल लॉ बोर्ड, प्रबंधसंपादक, Thejas दैनिक समाचार पत्र.khallajjsjdbbnz bzbsjjsj. Xbhdbdbdb hxdhhdhdh

 सन्दर्भ 

श्रेणी:1952 में जन्मे लोग
श्रेणी:जीवित लोग
श्रेणी:भारतीय राजनीतिज्ञ
श्रेणी:राजनीतिज्ञ
दृष्टि पटल

कशेरुकी जीवों में दृष्टिपटल, आंख के अंदर एक प्रकाश-संवेदी ऊतक पर्त को कहते हैं। आंख की प्रणाली एक लेंस की सहायता से इस पटल पर सामने का दृष्य प्रकाश रूप में उतारती है और ये पटल लगभग एक फिल्म कैमरा की भांति उसे रासायनिक एवं विद्युत अभिक्रियाओं की एक श्रेणी के द्वारा तंत्रिकाओं को भेज देता है। ये मस्तिष्क के दृष्टि केन्द्रों को दृष्टि तंत्रिकाओं द्वाआ भेज दिये जाते हैं। 

रेटिना की रचना १० स्तरों से मिलकर होती है।

रेटिना के मुख्य विकार

right|thumb|300px|मधुमेहज दृष्टिपटलविकृति (diabetic retinopathy) के निवारण के लिए की गयी 'फोकल लेजर सर्जरी'

 सन्दर्भ 

 बाहरी कड़ियाँ 
 Eye, Brain, and Vision - online book - by David Hubel
 Kolb, H., Fernandez, E., & Nelson, R. (2003). The neural organization of the vertebrate retina. Salt Lake City, Utah: John Moran Eye Center, University of Utah. Retrieved July 19, 2004.
 Demo: Artificial Retina, MIT Technology Review, September 2004. Reports on implant research at Technology Review
 Successful photoreceptor transplantation, MIT Technology Review, November 2006. How stem cells might restore sight Technology Review
 Australian Vision Prosthesis Group, Graduate School of Biomedical Engineering, University of New South Wales
 RetinaCentral, Genetics and Diseases of the Human Retina at University of Würzburg
 Retinal layers image. NeuroScience 2nd Ed at United States National Library of Medicine
 The Vertebrate Retina: Structure, Function, and Evolution on-line lecture by Jeremy Nathans
 Retina - Cell Centered Database
 

श्रेणी:दृष्टि प्रणाली
श्रेणी:आंख
श्रेणी:मानव आँख शारीरिकी
सभापर्व

महाभारत के द्वितीय पर्व, सभा पर्व, के अन्तर्गत कुल १० उपपर्व और ८१ अध्याय हैं।

 उपपर्व 
 सभाक्रिया पर्व
 लोकपालसभाख्यान पर्व
 राजसूयारम्भ पर्व
 जरासन्धवध पर्व
 दिग्विजय पर्व
 राजसूय पर्व 
 अर्घाभिहरण पर्व
 शिशुपालवध पर्व
 द्यूत पर्वsloke sakhya63
 अनुद्यूत पर्व

 अध्याय एवम श्लोक 
 अध्याय एवम श्लोक संख्या : ८१/४०५६

 विषय-सूची 
सभा पर्व में देवशिल्पी विश्वकर्मा द्वारा इन्द्रप्रस्थ का निर्माण तथा मय दानव द्वारा युधिष्ठिर के लिए सभाभवन का निर्माण, देवर्षि नारद द्वारा विभिन्न लोकपालों की सभाओं का वर्णन, देवर्षि नारद के कहने पर युधिष्ठिर द्वारा राजसूय करने का संकल्प करना, जरासन्ध की कथा तथा उसका वध, पाण्डवों की दिग्विजय यात्रा, शिशुपालवध, दुर्योधन तथा शकुनि द्वारा द्युतक्रीडा का आयोजन, युधिष्ठिर की उस द्यूत में हार और पाण्डवों का वनवास आदि वर्णित है।

चित्र दीर्घा

 
 बाहरी कडियाँ 
 वेद-पुराण - यहाँ चारों वेद एवं दस से अधिक पुराण हिन्दी अर्थ सहित उपलब्ध हैं। पुराणों को यहाँ सुना भी जा सकता है।
 महर्षि प्रबंधन विश्वविद्यालय-यहाँ सम्पूर्ण वैदिक साहित्य संस्कृत में उपलब्ध है। 
 ज्ञानामृतम् - वेद, अरण्यक, उपनिषद् आदि पर सम्यक जानकारी
 वेद एवं वेदांग - आर्य समाज, जामनगर के जालघर पर सभी वेद एवं उनके भाष्य दिये हुए हैं।
 जिनका उदेश्य है - वेद प्रचार 
 वेद-विद्या_डॉट_कॉम

०२
अरयण्कपर्व

महाभारत के वन पर्व के अन्तर्गत २२ उपपर्व और ३१५ अध्याय हैं।
पर्वशीर्षकउप-पर्व संख्याउप-पर्व सुचीअध्याय एवम श्लोक संख्याविषय-सूची३अरण्यकपर्व२९-५० अरण्य पर्व
 किर्मीरवध पर्व
 अर्जुनाभिगमन पर्व
 कैरात पर्व
 इन्द्रलोकाभिगमन पर्व
 नलोपाख्यान पर्व
 तीर्थयात्रा पर्व
 जटासुरवध पर्व
 यक्षयुद्ध पर्व
 निवातकवचयुद्ध पर्व
 अजगरपर्व
 मार्कण्डेयसमस्या पर्व
 द्रौपदीसत्यभामा पर्व
 घोषयात्रा पर्व
 मृगस्वप्नोद्भव पर्व
 ब्रीहिद्रौणिक पर्व
 द्रौपदीहरण पर्व
 जयद्रथविमोक्ष पर्व
 रामोपाख्यान पर्व
 पतिव्रतामाहात्म्य पर्व
 कुण्डलाहरण पर्व
 आरणेय पर्व।'' </div>२६९/११६६४वन पर्व में पाण्डवों का वनवास, युधिष्ठिर द्वारा भगवान सूर्य से अक्षय पात्र की प्राप्ति, भीम द्वारा किर्मीर का वध, सौभविमान के स्वामी शाल्व का कृष्ण द्वारा वध, पाण्डवों की इस दशा का पता चलने पर श्रीकृष्ण का पाण्डवों से मिलना, पाण्डवों का द्वैतवन में जाना, द्रौपदी और भीम द्वारा युधिष्ठिर को उत्साहित करना, इन्द्रकीलपर्वत पर अर्जुन की तपस्या, अर्जुन का किरातवेशधारी शंकर से युद्ध, पाशुपतास्त्र की प्राप्ति, अर्जुन का इन्द्रलोक में जाना, नल-दमयन्ती-आख्यान, नाना तीर्थों की महिमा और युधिष्ठिर की तीर्थयात्रा, सौगन्धिक कमल-आहरण, जटासुर-वध, यक्षों से युद्ध, पाण्डवों की अर्जुन विषयक चिन्ता, निवातकवचों के साथ अर्जुन का युद्ध और निवातकवचसंहार, अजगररूपधारी नहुष द्वारा भीम को पकड़ना, युधिष्टिर से वार्तालाप के कारण नहुष की सर्पयोनि से मुक्ति, पाण्डवों का काम्यकवन में निवास और मार्कण्डेय ॠषि से संवाद, द्रौपदी का सत्यभामा से संवाद, घोषयात्रा के बहाने दुर्योधन आदि का द्वैतवन में जाना, गन्धर्वों द्वारा कौरवों से युद्ध करके उन्हें पराजित कर बन्दी बनाना, पाण्डवों द्वारा गन्धर्वों को हटाकर दुर्योधनादि को छुड़ाना, दुर्योधन की ग्लानी, जयद्रथ द्वारा द्रौपदी का हरण, भीम द्वारा जयद्रथ को बन्दी बनाना और युधिष्ठिर द्वारा छुड़ा देना, रामोपाख्यान, पतिव्रता की महिमा, सावित्री सत्यवान की कथा, दुर्वासा की कुन्ती द्वारा सेवा और उनसे वर प्राप्ति, इन्द्र द्वारा कर्ण से कवच-कुण्डल लेना, यक्ष-युधिष्ठिर-संवाद और अन्त में अज्ञातवास के लिए परामर्श का वर्णन है।
thumb|Krishna meets with King Yudisthira; Geruda Arrives to Transport Krishna and His Companions, the Ladies Kunti and Subhadra," watercolor and gold on a page from a dispersed Persian "Razmnama (Book of Wars)" manuscript, dated 1616-1617.

 बाहरी कडियाँ 
 वेद-पुराण - यहाँ चारों वेद एवं दस से अधिक पुराण हिन्दी अर्थ सहित उपलब्ध हैं। पुराणों को यहाँ सुना भी जा सकता है।
 महर्षि प्रबंधन विश्वविद्यालय-यहाँ सम्पूर्ण वैदिक साहित्य संस्कृत में उपलब्ध है। 
 ज्ञानामृतम् - वेद, अरण्यक, उपनिषद् आदि पर सम्यक जानकारी
 वेद एवं वेदांग - आर्य समाज, जामनगर के जालघर पर सभी वेद एवं उनके भाष्य दिये हुए हैं।
 जिनका उदेश्य है - वेद प्रचार 
 वेद-विद्या_डॉट_कॉम

०३
द्रोणपर्व

द्रोण पर्व के अन्तर्गत ८ उपपर्व और २०२ अध्याय हैं।
पर्वशीर्षकउप-पर्व संख्याउप-पर्व सुचीअध्याय एवम श्लोक संख्याविषय-सूची७ द्रोणपर्व७०-७७ द्रोणाभिषेक पर्व
 संशप्तकवध पर्व
 अभिमन्युवध पर्व
 प्रतिज्ञा पर्व
 जयद्रथवध पर्व
 घटोत्कचवध पर्व
 द्रोणवध पर्व, 
 नारायणास्त्रमोक्ष पर्व।</div>१७०/८९०९द्रोण पर्व में भीष्म के धराशायी होने पर कर्ण का आगमन और युद्ध करना, सेनापति पद पर द्रोणाचार्य का अभिषेक, द्रोणाचार्य द्वारा भयंकर युद्ध, अर्जुन का संशप्तकों से युद्ध, द्रोणाचार्य द्वारा चक्रव्यूह का निर्माण, अभिमन्यु द्वारा पराक्रम और व्यूह में फँसे हुए अकेले नि:शस्त्र अभिमन्यु का कौरव महारथियों द्वारा वध, षोडशराजकीयोपाख्यान, अभिमन्यु के वध से पाण्डव-पक्ष में शोक, संशप्तकों के साथ युद्ध करके लौटे हुए अर्जुन द्वारा जयद्रथवध की प्रतिज्ञा, कृष्ण द्वारा सहयोग का आश्वासन, अर्जुन का द्रोणाचार्य तथा कौरव-सेना से भयानक युद्ध, अर्जुन द्वारा जयद्रथ का वध, दोनों पक्षों के वीर योद्धाओं के बीच भीषण रण, कर्ण द्वारा घटोत्कच का वध, धृष्टद्युम्न द्वारा द्रोणाचार्य का वध
thumb|Karna, one of the Kauravas, slays the Pandavas' nephew Ghatotkacha with a weapon given to him by Indra, the king of the gods, from a manuscript of the Razmnama

 बाहरी कडियाँ 
 वेद-पुराण - यहाँ चारों वेद एवं दस से अधिक पुराण हिन्दी अर्थ सहित उपलब्ध हैं। पुराणों को यहाँ सुना भी जा सकता है।
 महर्षि प्रबंधन विश्वविद्यालय-यहाँ सम्पूर्ण वैदिक साहित्य संस्कृत में उपलब्ध है। 
 ज्ञानामृतम् - वेद, अरण्यक, उपनिषद् आदि पर सम्यक जानकारी
 वेद एवं वेदांग - आर्य समाज, जामनगर के जालघर पर सभी वेद एवं उनके भाष्य दिये हुए हैं।
 जिनका उदेश्य है - वेद प्रचार 
 वेद-विद्या_डॉट_कॉम

०७
भीष्मपर्व

भीष्म पर्व के अन्तर्गत ४ उपपर्व हैं और इसमें कुल १२२ अध्याय हैं।
पर्वशीर्षकउप-पर्व संख्याउप-पर्व सूचीअध्याय एवम श्लोक संख्याविषय-सूची६ भीष्मपर्व६६-६९ जम्बूखण्डविनिर्माण पर्व
 भूमि पर्व
 श्रीमद्भगवद्गीता पर्व
 भीष्मवध पर्व।</div>११७/५८८४भीष्म पर्व में कुरुक्षेत्र में युद्ध के लिए सन्नद्ध दोनों पक्षों की सेनाओं में युद्धसम्बन्धी नियमों का निर्णय, संजय द्वारा धृतराष्ट्र को भूमि का महत्व बतलाते हुए जम्बूखण्ड के द्वीपों का वर्णन, शाकद्वीप तथा राहु, सूर्य और चन्द्रमा का प्रमाण, दोनों पक्षों की सेनाओं का आमने-सामने होना, अर्जुन के युद्ध-विषयक विषाद तथा व्याहमोह को दूर करने के लिए उन्हें उपदेश (श्रीमद्भगवद्गीता), उभय पक्ष के योद्धाओं में भीषण युद्ध तथा भीष्म के वध और शरशय्या पर लेटकर प्राणत्याग के लिए उत्तरायण की प्रतीक्षा करने आदि का निरूपण है।
thumb|Fall of bhisma-a picture from Razmnama

 बाहरी कडियाँ 
 वेद-पुराण - यहाँ चारों वेद एवं दस से अधिक पुराण हिन्दी अर्थ सहित उपलब्ध हैं। पुराणों को यहाँ सुना भी जा सकता है।
 महर्षि प्रबंधन विश्वविद्यालय-यहाँ सम्पूर्ण वैदिक साहित्य संस्कृत में उपलब्ध है। 
 ज्ञानामृतम् -यहाँ वेद, अरण्यक, उपनिषद् आदि पर सम्यक जानकारी है।
 वेद एवं वेदांग - आर्य समाज, जामनगर के जालघर पर सभी वेद एवं उनके भाष्य दिये हुए हैं।
 जिनका उदेश्य है - वेद प्रचार 
 वेद-विद्या_डॉट_कॉम

०६